in u hen seggen te informeren vander
hanteringen ende scoffierliken laste die de voirs
h claes vanden werve ridder den voirs jacoppe
vanden werve zijne oem poirte der goeder stad
van loeven en dat wel weten die altijt tot
goeden name en famen staende aengedaen heeft
boven zijne voirs geloften eede en bezegelten
voirscr ende sonder den zelve zijnen oem te
seggen oft te doen seggen wat hij he eysscende
ware oft wat reden recht oft besceyt dat hij tot
den selven zijnen oem hebben mochte
Seecht de voirs jacop dat her claes hem scoffierlijc bijde
drossete van waelhe heeft doen vangen ende spanne met
zwaren yseren boeyen ende betenen wel tot tusscen xxx en
xl ponden zwaer gelijc oft jacop geweest hadde een
misdedich minsche dief oft mordere en en woude den voirs
jacop zijne oem niet laten verborgen wat beden des voirs
jacops vrienden dair om deden en moeste also gespanne
blive sesse daghe ende sesse nachte lang dies de voirs
jacop te voen ongewoene geweest hadde
Item ten was noch den voirs hen clase niet genoech dat
hij zijnen oem aldus gevangen hadde hij en sprac dair
toe grote dreychlike ende scoffierlike wderde dair met
hem ovvallende ende te kinne gevende met zijne geveerde
dat hij comissie en bevele soude hebbe van boven ver
verende aldus den voirs zijne oem en beval des voirs
drossete va waelhem weerdinne datme met drie oft iiii
starcke manne den voirs zijne oem wachte soude dach
en nacht dat hij hem niet ontgaen en soude also dat gesciet
is want de sake so hij seyde so lastich was en dbevel
soe groot dat hij daf hadde dats wel behoefde
Item dair na so vraechde her claes de voirs jacoppe zijne
oem oft hij hem geloven woude tgene dat hij aen hem